לדמותו של יונה הנביא

## מי הוא יונה

### ספר מלכים א פרק יז

(יז) וַיְהִי אַחַר הַדְּבָרִים הָאֵלֶּה חָלָה בֶּן הָאִשָּׁה בַּעֲלַת הַבָּיִת וַיְהִי חָלְיוֹ חָזָק מְאֹד עַד אֲשֶׁר לֹא נוֹתְרָה בּוֹ נְשָׁמָה:

(יח) וַתֹּאמֶר אֶל אֵלִיָּהוּ מַה לִּי וָלָךְ אִישׁ הָאֱלֹהִים בָּאתָ אֵלַי לְהַזְכִּיר אֶת עֲוֹנִי וּלְהָמִית אֶת בְּנִי:

(יט) וַיֹּאמֶר אֵלֶיהָ תְּנִי לִי אֶת בְּנֵךְ וַיִּקָּחֵהוּ מֵחֵיקָהּ וַיַּעֲלֵהוּ אֶל הָעֲלִיָּה אֲשֶׁר הוּא יֹשֵׁב שָׁם וַיַּשְׁכִּבֵהוּ עַל מִטָּתוֹ:

(כ) וַיִּקְרָא אֶל יְהֹוָה וַיֹּאמַר יְהֹוָה אֱלֹהָי הֲגַם עַל הָאַלְמָנָה אֲשֶׁר אֲנִי מִתְגּוֹרֵר עִמָּהּ הֲרֵעוֹתָ לְהָמִית אֶת בְּנָהּ:

(כא) וַיִּתְמֹדֵד עַל הַיֶּלֶד שָׁלֹשׁ פְּעָמִים וַיִּקְרָא אֶל יְהֹוָה וַיֹּאמַר יְהֹוָה אֱלֹהָי תָּשָׁב נָא נֶפֶשׁ הַיֶּלֶד הַזֶּה עַל קִרְבּוֹ:

(כב) וַיִּשְׁמַע יְהֹוָה בְּקוֹל אֵלִיָּהוּ וַתָּשָׁב נֶפֶשׁ הַיֶּלֶד עַל קִרְבּוֹ וַיֶּחִי:

(כג) וַיִּקַּח אֵלִיָּהוּ אֶת הַיֶּלֶד וַיֹּרִדֵהוּ מִן הָעֲלִיָּה הַבַּיְתָה וַיִּתְּנֵהוּ לְאִמּוֹ וַיֹּאמֶר אֵלִיָּהוּ רְאִי חַי בְּנֵךְ:

(כד) וַתֹּאמֶר הָאִשָּׁה אֶל אֵלִיָּהוּ עַתָּה זֶה יָדַעְתִּי כִּי אִישׁ אֱלֹהִים אָתָּה **וּדְבַר יְהֹוָה בְּפִיךָ אֱמֶת**:

### זוהר שמות פרשת ויקהל דף קצז.

**(משלי ל ד)** "מִי עָלָה שָׁמַיִם" - דא אליהו, "וַיֵּרַד" - דא יונה דנחת ליה נונא גו תהומי לעמקי ימא. יונה מחילא דאליהו קא אתא. אליהו סליק, יונה נחית. דא שאיל נפשיה למימת, ודא שאיל נפשיה למימת, ובגין כך אקרי בן אמתי, וכתיב (מלכים א יז) ודבר יי' בפיך אמת.

### מדרש תהלים (בובר) מזמור כו

ויגע האיש בעצמות אלישע ויחי ויקם על רגליו (מלכים ב יג כא) – תני: על רגליו עמד ולביתו לא הלך, אלא מת ונקבר במקום אחר, משום שנאמר "אל תאסוף עם חטאים נפשי". ומי היה זה? בנה של שונמית, שנאמר "ויגדל הילד ויהי היום ויצא אל אביו" (מלכים ב ד יח), והשליכו אותו במותו פעם שנייה בקבר אלישע שיחיה, וחזר וחיה וקם ומת, פעם שלישית קברוהו במקום אחר. ולמה מת? לפי שהיה רשע. אבל בן צרפת האלמנה, הוא יונה בן אמתי, היה צדיק גמור, נצרף בבליעת דגים ובמצולות ימים, ולא מת, אלא "ויאמר ה' לדג ויקא את יונה אל היבשה" (יונה ב יא), ונכנס בחייו בכבודו לגן עדן.

## יונה מבטל את שליחות ה'

### יונה פרק א פסוק ג

**וַיָּקָם יוֹנָה לִבְרֹחַ תַּרְשִׁישָׁה מִלִּפְנֵי ה' וַיֵּרֶד יָפוֹ וַיִּמְצָא אֳנִיָּה בָּאָה תַרְשִׁישׁ וַיִּתֵּן שְׂכָרָהּ וַיֵּרֶד בָּהּ לָבוֹא עִמָּהֶם תַּרְשִׁישָׁה מִלִּפְנֵי ה':**

### פרקי דרבי אליעזר פרק ט

בחמישי ברח יונה מפני אלהיו... ירד לו יונה אל יפו, ולא מצא מרכב אניה לירד בה, והאניה שירד בה יונה היתה רחוקה מיפו מהלך ב' ימים לנסות את יונה. מה עשה הקב"ה? הביא עליה סער גדול והחזירה אל יפו, וראה יונה ושמח לבו, ואמר עכשו אני יודע שדרכי מיושרת לפני, אמר להם אבוא עמכם באניה, אמרו לו הרי אנו הולכים לאיי ים תרשישה, אמר להם: אבוא עמכם. ודרך כל אניות כשאדם יוצא מהן הוא נותן שכר, ויונה בשמחת לבו הקדים ונתן שכר, שנ' ויקם יונה לברוח תרשישה מלפני ה'.

פרשו מהלך יום אחד, ובא עליהם סער גדול בים מימינם ומשמאלם, ושאר כל האניות עוברות ושבות בשלום בשתיקת הים, והאניה שירד בה יונה היתה בצרה גדולה וחשבה להשבר, שנ' וה' הטיל רוח גדולה אל הים. ר' חנינא אומר: משבעים לשונות היו באניה וכל אחד ואחד היו אלהיו בידו, ואומר והיה האלהים אשר יענה ויציל אותנו מן הצרה הזאת הוא האלהים ועמדו וקראו בשם ה' אלהיו ולא הועילו מאומה, יונה בצרת נפשו נרדם וישן לו, בא אליו רב החובל אמר לו: הרי אנו עומדין בין מות לחיים ואתה נרדם וישן, מאי זה עם אתה, אמר להם עברי אנכי, אמרו לו והלא שמענו שאלהי העברים גדול, קום קרא אל אלהיך אולי יעשה לנו ככל פלאותיו כמו שעשה לכם בים סוף. אמר להם: בשבילי באה לכם הצרה הזאת עליכם, שאוני והטילוני אל הים וישתוק הים מעליכם, ר' שמעון אומ': לא קבלו האנשים עליהם להשליך יונה לים והפילו גורלות עליהם ונפל הגורל על יונה, מה עשו נטלו כל הכלים אשר באניה והשליכו אותם לים להקל מעליהם ולא הועילו מאומה, בקשו לחזור ליבשה ולא יכלו, מה עשו נטלו את יונה ועמדו על גבי הספינה ואמרו אלהי עולם ה' אל תתן עלינו דם נקי שאין אנו יודעין מה טיבו של איש זה, הוא אומ' בפיו בשבילו באה הצרה הזאת עלינו, הטילו אותו עד ארכובותיו ועמד הים מזעפו, לקחו אותו אצלן והים היה הולך וסוער עליהם, הטילו אותו עד צוארו ועמד הים מזעפו, לקחו אותו אצלן והים הולך וסוער עליהם עד שהטילוהו כלו לים, ומיד שתק הים מזעפו, שנ' וישאו את יונה ויטילוהו אל הים.

### ספר יונה פרק ב

(א) וַיְמַן יְהֹוָה דָּג גָּדוֹל לִבְלֹעַ אֶת יוֹנָה וַיְהִי יוֹנָה בִּמְעֵי הַדָּג שְׁלשָׁה יָמִים וּשְׁלשָׁה לֵילוֹת:

(ב) וַיִּתְפַּלֵּל יוֹנָה אֶל יְהֹוָה אֱלֹהָיו מִמְּעֵי הַדָּגָה:

### מצודות דוד שם

ממעי הדגה - ארז"ל בתחילה בלעו דג זכר, ועמד שם בריוח ולא נתן דעתו להתפלל, ורמז המקום להדג והקיאו אל פי הדגה, ושם עמד בדוחק מפני העוברים והתפלל מתוך הדחק:

### ספרי דברים פיסקא קעז

(דברים יח יט) "וְהָיָה הָאִישׁ אֲשֶׁר לֹא יִשְׁמַע אֶל דְּבָרַי אֲשֶׁר יְדַבֵּר בִּשְׁמִי אָנֹכִי אֶדְרשׁ מֵעִמּוֹ" - שלשה מיתתם בידי שמים: הכובש נבואתו כיונה בן אמיתי, והמוותר על דברי נביא, ונביא שעבר על דברי עצמו...

### מסכת יבמות דף צח.

על ספסל זה ישב ר' עקיבא ואמר... "ויהי דבר ה' אל יונה שנית לאמר" - שנית דברה עמו שכינה, שלישית לא דברה עמו שכינה.

## יונה אוהבן של ישראל

### תלמוד ירושלמי מסכת סנהדרין פרק יא הלכה ה

אמר רבי יונה: יונה בן אמיתי נביא אמת היה. את מוצא בשעה שאמר לו הקב"ה: קום לך אל נינוה העיר הגדולה וקרא עליה כי עלתה רעתם לפני, אמר יונה: יודע אני שהגוים קרובי תשובה הן, והריני הולך ומתנבא עליהם והם עושין תשובה, והקב"ה בא ופורע משונאיהן של ישראל. ומה עלי לעשות? לברוח. ויקם יונה לברוח תרשישה מלפני יי' וירד יפו וימצא אניה באה תרשיש ויתן שכרה וירד בה וגו'.

### מסכת אבות דרבי נתן פרק מז

שלשה נביאים הם. אחד תבע כבוד האב ולא תבע כבוד הבן, ואחד תבע כבוד הבן ולא תבע כבוד האב, ואחד תבע כבוד הבן וכבוד האב. אליהו תבע כבוד האב ולא תבע כבוד הבן, שנאמר (מלכים א יט י) קנא קנאתי לה' אלהי צבאות. **יונה תבע כבוד הבן ולא תבע כבוד האב**, שנאמר (יונה א ג) ויקם יונה לברוח תרשישה מלפני ה'. ירמיה תבע כבוד האב וכבוד הבן, שנאמר (איכה ג מב) נחנו פשענו ומרינו אתה לא סלחת:

### ילקוט שמעוני יונה - פרק א - רמז תקנ

א"ר נתן: לא הלך יונה אלא לאבד עצמו בים, שנאמר "שאוני ונטילוני אל הים". **וכן אתה מוצא באבות ובנביאים שנתנו נפשם על ישראל.** במשה מהו אומר? ועתה אם תשא חטאתם וגו' ואם ככה את עושה לי הרגני. בדוד אומר "ויאמר דוד אל ה' הנה אנכי חטאתי ואלה הצאן מה עשו" וגו'. נמצא כל מקום האבות והנביאים נתנו נפשם על ישראל.

### רש"י מלכים ב פרק יד פסוק כה

רבותינו דקדקו: "ויהי דבר ה' אל יונה שנית" - ולא שלישית, לפי שתבע כבוד הבן, ולא תבע כבוד האב.